**LIQUI MOLY -lisäaineita uusilla kaatonokilla**

Enemmän suojaa vääränlaisen lisäaineen käytön riskiltä

**Maalisku 2019 – Väärän lisäaineen käyttö on kuin käyttäisi väärää lääkettä. Sen vuoksi LIQUI MOLY on päättänyt esitellä ylimääräisen suojamekanismin, joka auttaa autonkuljettajia oikean lisäaineen valinnassa. Polttoaineiden lisäaineiden uudet kaatonokat estävät bensiinimoottoreille tarkoitettujen lisäaineiden tahatonta lisäämistä dieselsäiliöön ja diesellisäaineiden bensiinisäiliöön. "Tämä tarjoaa ylimääräistä suojaa kalliilta nestevirheiltä", saksalaisen öljy- ja lisäainevalmistajan tutkimus- ja kehitysjohtaja David Kaiser selvittää.**

Modernit moottorit ovat erittäin tehokkaita. Sen vuoksi ne ovat kuitenkin myös erittäin herkkiä. Diesellisäaineen käyttö bensiinimoottorissa tai bensiinilisäaineen käyttö dieselmoottorissa voi aiheuttaa suuria vahinkoja. LIQUI MOLY on käyttänyt uusissa kaatonokissa suojamekanismia, jota monet autonvalmistajat ovat käyttäneet ajoneuvoissaan: kyse on täyttöaukossa olevasta läpästä, joka aukeaa vain, jos sisään työnnetään oikean kokoinen putki.

Tämän vuoksi LIQUI MOLY -lisäaineiden kaatonokat ovat nyt halkaisijaltaan erikokoisia. Diesellisäaineiden kaatonokka on niin suuri, että se avaa dieselsäiliön suojaläpän – samalla se on liian suuri bensiinisäiliön aukkoon. Ja dieselsäiliön suojaläppä pysyy suljettuna, jos säiliöön yritetään kaataa bensiinilisäainetta. "Kyse on ylimääräisestä suojasta vääränlaisen lisäaineen käyttöä vastaan", David Kaiser sanoo.

Uudet kaatonokat toimivat tietenkin myös autoissa, joiden täyttöaukoissa ei ole suojaläppää. LIQUI MOLY ottaa uudet kaatonokat asteittain käyttöön lisäaineiden tuotannossa, joten tarjolla voi olla jonkin aikaa lisäaineita sekä vanhalla että uudella kaatonokalla.

Tämän lisäksi LIQUI MOLY -lisäaineet voidaan erottaa toisistaan myös värikoodien perusteella kuten aiemminkin. Diesellisäaineiden korkki on punainen, bensiinilisäaineiden sininen, öljylisäaineiden musta ja jäähdytinlisäaineiden valkoinen.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 545 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de